3. pielikums

Sociālās integrācijas valsts aģentūras nekustamā īpašuma -

telpas Nr.137 (noliktava), telpas Nr.138 (noliktava), telpas Nr.139 (tirdzniecības telpa),

telpas Nr.140 (noliktava) ar kopējo platību 31,81 m2, Dubultu prospektā 71, Jūrmalā,

kadastra numurs 13000111102001, un kustamas mantas, kas atrodas telpās

Dubultu prospektā 71, Jūrmalā, nomas tiesību izsoles kārtībai

**LĪGUMS Nr.\_\_\_\_\_\_\_\_\_\_\_\_**

**„\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_”**

Jūrmala 201\_\_.gada \_\_.\_\_\_\_\_\_\_\_\_\_\_\_\_\_\_\_\_

**Sociālās integrācijas valsts aģentūra**, nodokļu maksātāja kods Nr.90001790030, juridiskā adrese: Dubultu prospekts 71, Jūrmala, LV-2015 (turpmāk – Iznomātājs), kuru uz *<pilnvarojošā dokumenta nosaukums>* pamata pārstāv <*pilnvarotās personas amats, vārds, uzvārds>*, no vienas puses, un

*<Nomnieka nosaukums>*, <*vienotais* *reģistrācijas numurs, juridiskā adrese>* (turpmāk – Nomnieks) kuru uz *<pilnvarojošā dokumenta nosaukums>* pamata pārstāv *<pilnvarotās personas amats, vārds, uzvārds>*, no otras puses, abi kopā un katrs atsevišķi, turpmāk – Puse vai Puses, pastāvot pilnīgai vienprātībai, bez maldiem, spai­diem un viltus, noslēdz līgumu par sekojošo, turp­māk - Līgums:

1. **Līguma priekšmets**
   1. *Iznomātājs nodod Nomniekam un Nomnieks pieņem no Iznomātāja nomas lietošanā par maksu nekustamo īpašumu – telpu Nr.\_\_\_\_\_\_, telpu Nr.\_\_\_\_\_\_\_, telpu Nr. \_\_\_\_\_\_, telpu Nr.\_\_\_\_\_\_\_\_ ar kopējo platību \_\_\_\_\_\_\_\_\_\_\_ m2 (turpmāk – Nomas objekts), kas atrodas ēkas <adrese> (kadastra numurs \_\_\_\_\_\_\_\_\_\_\_\_\_\_\_\_) (turpmāk – Ēka) 2.stāvā.*

*vai*

*Iznomātājs nodod Nomniekam un Nomnieks pieņem no Iznomātāja nomas lietošanā par maksu nekustamo īpašumu – telpu Nr.\_\_\_\_\_\_, telpu Nr.\_\_\_\_\_\_\_, telpu Nr. \_\_\_\_\_\_, telpu Nr.\_\_\_\_\_\_\_\_ ar kopējo platību \_\_\_\_\_\_\_\_\_\_\_ m2 (turpmāk – Nomas objekts), kas atrodas ēkas \_\_\_\_\_\_\_\_\_\_\_\_\_\_ (kadastra numurs \_\_\_\_\_\_\_\_\_\_\_\_\_\_\_\_) (turpmāk – Ēka) 2.stāvā un kustamu mantu (turpmāk – Kustamā manta), kas atrodas* Nomas objektā.

* 1. Ar Jūrmalas pilsētas tiesas zemesgrāmatas nodaļas \_\_\_\_\_\_\_\_\_\_\_\_\_\_ lēmumu Jūrmalas pilsētas tiesas zemesgrāmatu nodalījumā (folijā) \_\_\_\_\_\_\_\_\_\_\_\_\_\_, žurnāls Nr.\_\_\_\_\_\_\_\_\_\_\_\_\_\_\_\_\_ uz ēku Dubultu prospektā 71, Jūrmalā, nostiprinātas īpašuma tiesības \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
  2. Nomas objektu Nomnieks izmantos tikai sabiedriskās ēdināšanas pakalpojuma sniegšanai. Citādai Nomas objekta izmantošanai nepieciešama Iznomātāja rakstiska piekrišana, par ko tiek slēgta vienošanās par grozījumiem Līgumā un šī vienošanās kļūst par Līguma neatņemamu sastāvdaļu.

*Ja nomā nodod Nomas objektu un Kustamo mantu Līguma 1.3.punkts šādā redakcijā*

*“1.3. Nomas objektu un Kustamo mantu Nomnieks izmantos tikai sabiedriskās ēdināšanas pakalpojuma sniegšanai. Citādai Nomas objekta un Kustamās mantas izmantošanai nepieciešama Iznomātāja rakstiska piekrišana, par ko tiek slēgta vienošanās par grozījumiem Līgumā un šī vienošanās kļūst par Līguma neatņemamu sastāvdaļu”*

* 1. Iznomātājs nodod un Nomnieks pieņem Nomas objektu ar nodošanas – pieņemšanas aktu, kuru paraksta abas Puses dienā, kad stājas spēkā Līgums un, kas kļūst par šī Līguma neatņemamu sastāvdaļu (pielikums). Nomniekam ir tiesības brīvi iekļūt Nomas objektā un izvietot Nomas objektā savu īpašumu vienīgi pēc tam, kad tiek parakstīti Nomas objekta nodošanas – pieņemšanas akts.

*Ja nomā nodod Nomas objektu un Kustamo mantu Līguma 1.4.punkts šādā redakcijā*

*“1.4. Iznomātājs nodod un Nomnieks pieņem Nomas objektu un Kustamo mantu ar nodošanas – pieņemšanas aktiem, kurus paraksta abas Puses dienā, kad stājas spēkā Līgums un, kas kļūst par šī Līguma neatņemamu sastāvdaļu (1., 2.pielikums). Nomniekam ir tiesības brīvi iekļūt Nomas objektā un lietot Kustamo mantu, vai izvietot Nomas objektā savu īpašumu vienīgi pēc tam, kad tiek parakstīti Nomas objekta un Kustamo mantu nodošanas – pieņemšanas akti”.*

* 1. Nomas objekta atrašanās vieta un robežas *Nomniekam* ir ierādītas un zināmas. *Nomnieks* ir iepazinies ar Nomas objekta tehnisko stāvokli un uzskata, ka Nomas objekts atbilst *Nomnieka* prasībām. Būves tehniskās inventarizācijas lietas fragmenta (telpas Nr.\_\_\_\_, telpas Nr.\_\_\_\_\_, telpas Nr.\_\_\_\_\_\_\_, telpas Nr.\_\_\_\_\_\_\_ plāna) kopija pievienota Līgumam 3.pielikumā.

1. **Līguma spēkā stāšanās, tā izpildes termiņš un vieta**
   1. Līgums stājas spēkā ar tā parakstīšanas dienu, kad Iznomātājs un Nomnieks, labprātīgi vienojoties, abpusēji to ir parakstījuši un ir spēkā līdz 2023.gada \_\_\_.\_\_\_\_\_\_\_\_\_\_\_\_\_ ieskaitot, un līdz brīdim, kad Puses pēc Līguma termiņa notecējuma ir pilnībā izpildījušas Līguma saistības.
   2. Līguma izpildes vieta: \_\_\_\_\_\_\_\_, telpa Nr.\_\_\_\_\_, telpa Nr.\_\_\_\_\_\_, telpa Nr.\_\_\_\_\_\_\_, telpa Nr.\_\_\_\_\_\_\_\_\_.
2. **Līguma summa, citi maksājumi un norēķinu kārtība**

3.1. Nomas maksa bez pievienotās vērtības nodokļa (turpmāk – PVN) par Nomas objekta nomu no Nomas objekta nodošanas – pieņemšanas aktu parakstīšanas dienas tiek noteikta **EUR \_\_\_\_\_\_\_\_\_\_\_** (\_\_\_\_\_\_\_\_\_\_\_\_\_\_\_\_\_\_\_) mēnesī (turpmāk – Nomas maksa), tas ir **EUR \_\_\_\_\_\_\_\_\_** (\_\_\_\_\_\_\_\_\_\_ euro \_\_\_\_\_\_\_\_ centi) par vienu iznomātās platības kvadrātmetru mēnesī;

*Ja nomā nodod Nomas objektu un Kustamo mantu Līguma 3.1.punkts šādā redakcijā*

*“3.1. Nomas maksa bez pievienotās vērtības nodokļa (turpmāk – PVN) par Nomas objekta un Kustamās mantas nomu no Nomas objekta un Kustamās mantas nodošanas – pieņemšanas aktu parakstīšanas dienas tiek noteikta* ***EUR \_\_\_\_\_\_\_\_\_\_\_\_\_****(\_\_\_\_\_\_ euro \_\_\_\_\_\_\_\_\_ centi) mēnesī (turpmāk – Nomas maksa), tajā skaitā:*

*3.1.1. par Nomas objektu –* ***EUR \_\_\_\_\_\_\_\_\_\_\_*** *(\_\_\_\_\_\_\_\_\_\_\_\_\_ euro \_\_\_\_\_\_\_\_\_\_centi) mēnesī, tas ir* ***EUR \_\_\_\_\_\_\_\_\_\_\_\_*** *(\_\_\_\_\_\_\_\_\_\_\_\_ euro \_\_\_\_\_\_\_\_\_\_\_ centi) par vienu iznomātās platības kvadrātmetru mēnesī;*

*3.1.2. par Kustamo mantu –* ***EUR \_\_\_\_\_\_\_\_\_\_\_\_\_****(\_\_\_\_\_\_\_\_\_\_\_\_\_\_\_\_ euro \_\_\_\_\_\_\_\_\_\_\_\_\_\_ centi) mēnesī”*

3.2. Nomnieks PVN maksā papildus atbilstoši valstī ar normatīvajiem aktiem noteiktajai piemērojamajai PVN likmei.

3.3. Papildus Nomas maksai Nomnieks katru mēnesi, saskaņā ar Iznomātāja izsniegtajiem rēķiniem, kas tiek sagatavoti pamatojoties uz pakalpojuma sniedzēju nosūtītājiem rēķiniem un Iznomātāja aprēķiniem norēķinu periodā (skaitītāju rādījumiem), saskaņā ar šī Līguma noteikumiem, maksā Iznomātājām par izlietoto silto/auksto ūdeni, kanalizāciju, elektroenerģiju, apkuri (gāzi) un atkritumu izvešanu.

3.4. Iznomātājs līdz katra mēneša 10 (desmitajam) datumam nosūta Nomniekam uz Līgumā norādīto e-pasta adresi [\_\_\_\_\_\_\_\_\_\_\_\_](mailto:remani@inbox.lv) rēķinus par Nomas maksu par nākošo mēnesi un Nomnieka izlietoto silto/auksto ūdeni, kanalizāciju, elektroenerģiju, apkuri (gāzi) un atkritumu izvešanu par iepriekšējo mēnesi. Ja Nomnieks nav saņēmis rēķinus par Nomas maksu par nākošo mēnesi un izlietoto silto/auksto ūdeni, kanalizāciju, elektroenerģiju, apkuri (gāzi) un atkritumu izvešanu par iepriekšējo mēnesi līdz kārtējā mēneša 10 (desmitajam) datumam, Nomniekam ir pienākums par to nekavējoties informēt Iznomātāju.

3.5. Nomnieks Nomas maksu (ar PVN) par Nomas objekta nomu veic kā priekšapmaksu saskaņā ar Iznomātāja izrakstīto rēķinu par Nomas objekta nomu nākošajā mēnesī un patērēto silto/auksto ūdeni, kanalizāciju, elektroenerģiju, apkuri (gāzi) un atkritumu izvešanu par iepriekšējo mēnesi 10 (desmit) dienu laikā no Iznomātāja izrakstīto un nosūtīto rēķinu saņemšanas brīža Nomniekam uz Līgumā norādīto e-pasta adresi \_\_\_\_\_\_\_\_\_\_\_\_ bezskaidras naudas pārskaitījuma veidā uz Iznomātāja kredītiestādes norēķinu kontu, kas norādīts Līgumā un Iznomātāja izrakstītajā un nosūtītajā rēķinā Nomniekam.

*Ja nomā nodod Nomas objektu un Kustamo mantu Līguma 3.5.punkts šādā redakcijā*

*“3.5. Nomnieks Nomas maksu (ar PVN) par Nomas objekta un Kustamās mantas nomu veic kā priekšapmaksu saskaņā ar Iznomātāja izrakstīto rēķinu par Nomas objekta un Kustamās mantas nomu nākošajā mēnesī un patērēto silto/auksto ūdeni, kanalizāciju, elektroenerģiju, apkuri (gāzi) un atkritumu izvešanu par iepriekšējo mēnesi 10 (desmit) dienu laikā no Iznomātāja izrakstīto un nosūtīto rēķinu saņemšanas brīža Nomniekam uz Līgumā norādīto e-pasta adresi \_\_\_\_\_\_\_ bezskaidras naudas pārskaitījuma veidā uz Iznomātāja kredītiestādes norēķinu kontu, kas norādīts Līgumā un Iznomātāja izrakstītajā un nosūtītajā rēķinā Nomniekam”.*

3.6. Samaksa par visiem šajā Līgumā noteiktajiem maksājumiem tiek veikta Eiropas Savienības vienotajā valūtā euro bezskaidras naudas pārskaitījuma veidā uz Iznomātāja kredītiestādes norēķinu kontu, kas norādīts Līgumā un Iznomātāja izrakstītajā rēķinā. Visi Līgumā paredzētie maksājumi Iznomātājam tiek uzskatīti par samaksātiem dienā, kad naudas līdzekļi saņemti Iznomātāja kredītiestādes norēķinu kontā.

3.7. Iznomātājam ir tiesības, rakstiski nosūtot Nomniekam attiecīgu paziņojumu, vienpusēji mainīt Līgumā noteikto Nomas maksas apmēru bez papildu rakstveida vienošanās/grozījumu izdarīšanas Līgumā, ja:

3.7.1. Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 (desmit) procentu apmērā. Nomas maksas paaugstinājumu nosaka, sākot ar otro nomas gadu atbilstoši Centrālās statistikas pārvaldes sniegtajiem patēriņa cenu indeksiem;

3.7.2. saskaņā ar spēkā esošajiem normatīvajiem aktiem tiek no jauna ieviesti vai palielināti nodokļi vai nodevas. Minētajos gadījumos Nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos;

3.7.3. reizi gadā nākamajam nomas periodam (nomas gadam), ja ir mainījušiem Iznomātāja Nomas objekta plānotie pārvaldīšanas izdevumi, t.sk., ja mainīta apsaimniekošanas programma un/vai tās izmaksas;

3.7.4. normatīvie akti paredzēs citu Nomas maksas aprēķināšanas kārtību.

3.8. Līguma 3.7.1., 3.7.3.un 3.7.4.apakšpunktā minētajos gadījumos izmaiņas Nomas maksas apmērā stājas spēkā 30 (trīsdesmitajā) dienā no dienas, kad attiecīgais paziņojums nosūtīts Nomniekam. Nomnieks apņemas maksāt maksājumus Iznomātājam rakstiskajā paziņojumā norādītajā apmērā, bez papildus rakstiskas vienošanās pie Līguma.

3.9. Iznomātājam ir tiesības nemainīt Nomas maksas apmēru Līguma 3.7.punktā noteiktajos gadījumos, ja Nomas maksas palielinājums gadā ir mazāks nekā attiecīgā paziņojuma sagatavošanas un nosūtīšanas izmaksas.

3.10. Ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība un/vai Ēkas (īpašuma) apdrošināšanas izmaksas, attiecīgā maksājuma apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies attiecīgā nodokļa likme vai apmērs, nekustamā īpašuma kadastrālā vērtība un/vai attiecīgo izmaksu apmērs. Nomnieks apņemas maksāt maksājumus Iznomātājam nosūtītājā rēķinā norādītajā apmērā, bez papildus rakstiskas vienošanās pie Līguma.

3.11. Nomniekam nav tiesību prasīt samazināt Nomas maksu, vai prasīt zaudējuma atlīdzību no Iznomātāja, ja notiek komunālo pakalpojumu (siltā/aukstā ūdens, kanalizācijas, elektroenerģijas, apkures (gāzes) un atkritumu izvešanas) pārtraukumi avāriju, dabas katastrofu vai citu, nesaistītu ar Iznomātāja rīcību, iemeslu dēļ.

3.12. Iznomātājs nav atbildīgs, ja, nosūtot rēķinu, Nomnieka norādītā e-pasta adrese nedarbojas, ir anulēta vai nepareizi norādīta.

**4. Drošības nauda**

4.1. Kā nodrošinājums šajā Līgumā noteikto Nomnieka saistību izpildei, ja Nomnieks neizpildītu vai neizpildītu pienācīgi noteiktajā laikā šī Līguma noteikumus, Nomnieks Līguma parakstīšanas dienā, bet ne vēlāk kā 5 (piecu) darba dienu laikā no Līguma spēkā stāšanās dienas, saskaņā ar Iznomātāja izrakstīto un nosūtīto rēķinu Nomniekam uz Līgumā norādīto e-pasta adresi \_\_\_\_\_\_\_\_\_\_\_\_\_\_\_\_\_, iemaksā Iznomātājam drošības naudu 1 (viena) mēneša Nomas maksas apmērā, kas sastāda **\_\_\_\_\_\_\_\_\_\_\_\_\_\_\_\_\_** (\_\_\_\_\_\_\_\_\_\_\_euro \_\_\_\_\_\_\_\_\_ centi), (turpmāk — Drošības nauda) Iznomātāja kredītiestādes norēķinu kontā, kas norādīts Līgumā un Iznomātāja izrakstītajā un nosūtītajā rēķinā. Ja Nomnieks neveic šajā punktā noteikto maksājumu pilnā apmērā un noteiktajā termiņā, šis Līgums nav spēkā.

4.2. Iznomātājam, informējot Nomnieku, ir tiesības izlietot Drošības naudu, lai segtu zaudējumus ko Iznomātājs nodarījis Nomas objektam, nokavētos maksājumus, nokavējuma procentus un/vai līgumsodu (pilnā vai daļējā apmērā).

*Ja nomā nodod Nomas objektu un Kustamo mantu Līguma 4.2.punkts šādā redakcijā*

*“4.2. Iznomātājam, informējot Nomnieku, ir tiesības izlietot Drošības naudu, lai segtu zaudējumus ko Iznomātājs nodarījis Nomas objektam un/vai Kustamai mantai, nokavētos maksājumus, nokavējuma procentus un/vai līgumsodu (pilnā vai daļējā apmērā)”.*

4.3. Nomniekam pēc Iznomātāja rakstiska paziņojuma 20 (divdesmit) dienu laikā jāpapildina Drošības naudas summa līdz sākotnējam apmēram, ja Iznomātājs Drošības naudu daļēji vai pilnīgi izlietojos saskaņā ar Līguma noteikumiem.

4.4. Ja Līguma darbības laikā Nomnieks ir godprātīgi pildījis Līguma nosacījumus, Puses savstarpēji rakstveidā vienojoties, Drošības naudas iemaksa var tikt izmantota pēdējā nomas termiņa mēneša Nomas maksas maksājuma segšanai.

4.5. Ja ir beidzies Līguma termiņš un Nomnieks ir pilnībā izpildījis visas savas saistības attiecībā pret Iznomātāju, Iznomātājs 10 (desmit) darba dienu laikā pēc Līguma termiņa beigām atmaksā Nomniekam Drošības naudu vai atlikušo Drošības naudas daļu uz Nomnieka norādīto norēķinu kontu.

**5.Pušu tiesības un pienākumi**

**5.1. Iznomātāja tiesības:**

5.1.1. *saņemt no Nomnieka Nomas maksu par Nomas objekta nomu, izlietoto silto/auksto ūdeni, kanalizāciju, elektroenerģiju, apkuri (gāzi) un atkritumu izvešanu Līgumā un Iznomātāja izrakstīto rēķinu noteiktajā apmērā, termiņā un kārtībā;*

*Ja nomā nodod Nomas objektu un Kustamo mantu Līguma 5.1.1.punkts šādā redakcijā*

*“5.1.1.saņemt no Nomnieka Nomas maksu par Nomas objekta un Kustamās mantas nomu, izlietoto silto/auksto ūdeni, kanalizāciju, elektroenerģiju, apkuri (gāzi) un atkritumu izvešanu Līgumā un Iznomātāja izrakstīto rēķinu noteiktajā apmērā, termiņā un kārtībā;”*

5.1.2. pārbaudīt iepriekš saskaņotā laikā Nomas objektā stāvokli, to ekspluatācijas pareizību, pieaicinot Nomnieka pārstāvi;

5.1.3. nesegt izmaksas par Nomas objekta uzlabojumiem, ja Nomnieks tos veicis bez Iznomātāja atļaujas un savstarpējas rakstiskās vienošanās;

5.1.4. briesmu gadījumos (ugunsgrēks, eksplozija, applūdināšana, u.c.) iekļūt Nomas objektā jebkurā diennakts laikā;

*Ja nomā nodod Nomas objektu un Kustamo mantu Līgumu papildina ar 5.1.5.punktu šādā redakcijā*

*“5.1.5. 5 (piecas) darba dienas iepriekš, rakstiski par to brīdinot Nomnieku, veikt Kustamās mantas inventarizāciju Nomnieka pārstāvja klātbūtnē un norakstīšanu saskaņā ar spēkā esošajiem Latvijas Republikas normatīvajiem aktiem”*

5.1.6. saskaņā ar spēkā esošajiem normatīvajiem aktiem, veikt remontdarbus un nepieciešamos būvniecības pasākums, lai novērstu briesmas vai avārijas sekas Nomas objektā, informējot par darbu un izpildes termiņiem Nomnieku, ja šie remontdarbi vai būvniecības pasākumi varētu traucēt Nomniekam izmantot Nomas objektu.

Nomnieks nevar veicamos remontdarbus vai nepieciešamos būvniecības pasākumus nedz aizkavēt, nedz paildzināt, un Nomniekam ir jāpacieš šie darbi, kā arī pēc attiecīgā Iznomātāja pieprasījuma saņemšanas jāatbrīvo Nomas objekts līdz avāriju/ briesmu novēršanai, neprasot zaudējumu segšanu no Iznomātāja.

**5.2. Iznomātāja pienākumi:**

*5.2.1. netraucēt Nomniekam lietot Nomas objektu, ja tas tiek lietots atbilstoši Līguma nosacījumiem, ekspluatēts atbilstoši vispārpieņemtajām normām un ekspluatācijas noteikumiem visu Līguma darbības laiku;*

*Ja nomā nodod Nomas objektu un Kustamo mantu Līguma 5.2.1.punkts šādā redakcijā*

*“5.2.1.netraucēt Nomniekam lietot Nomas objektu un Kustamās mantas, ja tie tiek lietoti atbilstoši Līguma nosacījumiem, ekspluatēti atbilstoši vispārpieņemtajām normām un ekspluatācijas noteikumiem visu Līguma darbības laiku;”*

5.2.2. nodrošināt Nomas objektā esošo koplietošanas komunikāciju un komunālo sistēmu, tai skaitā kanalizācijas, ūdensapgādes un elektroapgādes nepārtrauktu darbību;

5.2.3. ciktāl tas atkarīgs no Iznomātāja, savlaicīgi nodrošināt ārpus Ēkas esošo koplietošanas komunikāciju un komunālo sistēmu, tai skaitā kanalizācijas, ūdensapgādes un elektroapgādes jebkāda bojājuma novēršanu;

5.2.4. uzņemties pilnu atbildību par visu nodokļu, nodevu un citu maksājumu samaksu, ar ko Nomas objekts tiek vai var tikt aplikts, ja normatīvajos aktos nav noteikts citādi, un, ja šie maksājumi ir iekļauti Nomas maksā;

5.2.5. pēc Līguma izbeigšanās vai pēc Līguma laušanas pieņemt no Nomnieka Nomas objektu ar nodošanas - pieņemšanas aktu;

*Ja nomā nodod Nomas objektu un Kustamo mantu Līguma 5.2.6.punkts šādā redakcijā*

*“5.2.6. pēc Līguma izbeigšanās vai pēc Līguma laušanas pieņemt no Nomnieka Nomas objektu un Kustamo mantu ar nodošanas - pieņemšanas aktiem”*

**5.3. Nomnieka tiesības:**

5.3.1. par saviem finanšu līdzekļiem veikt Nomas objekta uzlabošanu, noslēdzot par to ar Iznomātāju rakstveida vienošanos, kas kļūs par šī Līguma neatņemamu sastāvdaļu;

5.3.2. izkārt reklāmas/ izkārtnes Ēkā (iekšpusē) normatīvajos aktos noteiktajā kārtībā;

5.3.3. pēc saviem ieskatiem un pēc savas brīvas gribas apdrošināt savu īpašumu. Iznomātājs neuzņemas atbildību par Nomas objektā esošā Nomnieka īpašuma bojājumu un pazušanu;

5.3.4. tikai pēc attiecīgas vienošanās noslēgšanas ar Iznomātāju un normatīvajos aktos noteiktajā kārtībā, Nomas objektā uzstādīt konstrukcijas, papildinājumus, veikt labojumus, kas ir un paliks Nomnieka īpašums un tos Nomnieks jebkurā laikā varēs noņemt, nodrošinot Nomas objekta sakārtošanu pēc šajā apakšpunktā minēto konstrukciju un objektu noņemšanas;

5.3.5. veikt kārtējos remonta darbus un nepieciešamos celtniecības pasākumus, lai novērstu briesmas un/vai avārijas sekas Nomas objektā.

**5.4. Nomnieks nav tiesīgs:**

5.4.1. bez Iznomātāja rakstiskas piekrišanas slēgt sadarbības līgumus vai cita veida līgumus, kā rezultātā trešā persona iegūtu tiesības uz Nomas objekta vai tā daļas pilnīgu vai daļēju lietošanu, vai *Kustamās mantas* daļas pilnīgu vai daļēju lietošanu;

5.4.2. ieķīlāt vai kā citādi izmantot darījumos ar trešajām personām ar Līgumu noteiktās nomas tiesības;

5.4.3. veikt Nomas objekta pārbūvi, pārplānošanu un ierīču pārtaisi bez dokumentācijas rakstiskas saskaņošanas ar Iznomātāju un attiecīgajām valsts un pašvaldību iestādēm;

5.4.4. pirms nomas termiņa beigām patvarīgi atstāt Nomas objektu.

**5.5. Nomnieka pienākumi:**

5.5.1. godprātīgi pildīt savas ar Līgumu uzņemtās saistības, veikt maksājumus Līgumā un Iznomātāja izsniegto un nosūtīto rēķinu noteiktajā apmērā, termiņā un kārtībā;

5.5.2. veikt Nomas objekta ekspluatāciju, ievērojot spēkā esošos būvnormatīvus, nodrošinot nepieciešamās darbības, kas saistītas ar Nomas objektu apsaimniekošanu, uzturēšanu un uzraudzību;

*Līguma tekstu papildināt ar vārdiem “Kustama manta”, jo nomā nodod Nomas objektu un Kustamo mantu*

5.5.3. uzturēt Nomas objektu un *Kustamo mantu* labā kārtībā, nepasliktinot to tehnisko un vispārējo stāvokli visā Līguma darbības laikā, saņemt nepieciešamās atļaujas valsts un pašvaldības iestādēs, kas nepieciešamas Nomnieka saimnieciskās darbības veikšanai;

5.5.4. lietot Nomas objektu un *Kustamo mantu* atbilstoši Līgumam, to pamatuzdevumiem un tehniskajiem noteikumiem;

5.5.5. uzturēt Nomas objektu un *Kustamo mantu* sanitārajos un ugunsdrošības noteikumos paredzētajā kārtībā, atbildēt par Nomas objektā atrodošos elektroiekārtu un citu inženiertehnisko tīklu un ierīču saglabāšanu, ekspluatāciju un drošības tehnikas noteikumu ievērošanu. Avārijas gadījumā Nomnieks nekavējoties informē Iznomātāju;

5.5.6. par saviem finanšu līdzekļiem nodrošināt Nomas objektā esošo būvju elektroinstalācijas, ūdens apgādes, kanalizācijas, vājstrāvas tīklu remontu un uzturēšanu kārtībā atbilstoši attiecīgo normatīvo aktu un institūciju prasībām;

5.5.7. beidzoties Līguma darbībai, atbrīvot Nomas objektu pēdējā Līguma darbības dienā;

5.5.8. nodrošināt Iznomātājam iekļūšanu Nomas objektā briesmu gadījumos (ugunsgrēks, eksplozija, applūdināšana, u.c.), kā arī elektroenerģijas un ūdens (silts/auksts) skaitītāju rādījumu nolasīšanai;

5.5.9. paziņot Iznomātājam rakstiski par Nomas objekta atbrīvošanu ne vēlāk kā 3 (trīs) mēnešus pirms tās atbrīvošanas un nodošanas;

5.5.10. nodot Iznomātājam Nomas objektu un *Kustamo mantu* ar nodošanas-pieņemšanas aktiem;

5.5.11. atbildēt par sabiedriskās kārtības ievērošanu Nomas objektā;

5.5.12. segt visus zaudējumus, kas radušies Nomnieka prettiesiskas rīcības rezultātā vai šā Līguma noteikumu neievērošanas gadījumā;

5.5.13. Nomnieks ir materiāli atbildīgs par inženiertehnisko tīklu un komunikāciju bojājumiem, kas radušies nelaimes gadījuma rezultātā Nomas objektā, Nomnieka, Nomnieka pilnvarotās personas, Nomnieka darbinieku vai apmeklētāju vainas, nolaidības vai rupjas neuzmanības dēļ;

5.5.14. nekavēt Iznomātājam vai tā pilnvarotajam pārstāvim veikt Nomas objekta un *Kustamās mantas* tehnisko pārbaudi ar Nomnieku iepriekš saskaņotā laikā, nodrošinot Nomnieka pārstāvja piedalīšanos tehniskās pārbaudes un tehniskās pārbaudes akta sastādīšanas brīdī;

5.5.15. nekavējoties ziņot Iznomātājam par apstākļiem, kas radušies vai var kavēt Līguma saistību izpildi;

5.5.16. nepieciešamības gadījumā veikt Nomas objekta labiekārtošanu, inženiertehnisko komunikāciju kārtējo (kosmētisko) remontu atbilstoši nomas mērķiem uz sava rēķina, pirms darbu uzsākšanas saskaņojot darbu apjomu un termiņus ar Iznomātāju;

5.5.17. saimnieciskās darbības apturēšanas gadījumā nekavējoties informēt par to Iznomātāju;

5.5.18. nodrošināt *Kustamās mantas* atrašanos Līguma izpildes vietā visu Līguma darbības laiku;

*Papildināt Līgumu ar 5.5.19.un 5.5.20.punktiem, ja nodod nomā Nomas objektu un Kustamo mantu*

*“5.5.19. Līguma darbības laikā lietot Kustamo mantu tikai un vienīgi tās paredzētajam izmantošanas mērķim, nodrošināt Kustamās mantas aizsardzību, nepieļaujot tās bojāšanos, bojāeju, atsavināšanu, pazušanu un zādzību, Kustamo mantu lietot saskaņā ar Līgumu un ekspluatācijas prasībām;”*

*“5.5.20. Līguma darbības laikā par saviem finanšu līdzekļiem un saviem spēkiem segt visus un jebkādus ar Kustamās mantas saistītos izdevumus, tajā skaitā detaļu, rezerves daļu, aprīkojuma, remonta, tehniskās apkopes un citus tiešos izdevumus;”*

5.5.21. par saviem finanšu (naudas) līdzekļiem veikt Nomas objekta uzkopšanu;

*Papildināt Līgumu ar 5.4.22.punktu, ja nodod nomā Nomas objektu un Kustamo mantu*

*“5.5.22. nekavēt Iznomātāju vai tā pilnvarotos pārstāvjus veikt Kustamās mantas inventarizāciju ar Nomnieku iepriekš saskaņotā laikā, nodrošinot Nomnieka pārstāvja piedalīšanos inventarizācijas veikšanas brīdī.”*

**6.Atbildība**

6.1. Puses atbild sakarā ar šī Līguma neizpildi vai nepilnīgu izpildi otrai Pusei vai trešajām personām nodarītajiem zaudējumiem saskaņā ar spēkā esošajiem normatīvajiem aktiem.

6.2. Puses savstarpēji ir atbildīgas par otrai Pusei nodarītajiem zaudējumiem, ja tie radušies Pušu pilnvarotās personas, darbinieku vai apmeklētāju darbības, bezdarbības, rupjas neuzmanības, ļaunā nolūkā izdarīto darbību vai nolaidības rezultātā.

6.3. Puses tiek atbrīvotas no atbildības par daļēju vai pilnīgu saistību neizpildi, ja šī neizpilde radusies nepārvaramas varas apstākļu dēļ.

6.4. Nomnieks ir atbildīgs par norēķiniem ar Iznomātāju un to savlaicīgu samaksu Līgumā un Iznomātāja izrakstīto rēķinu noteiktajā termiņā, apmērā un kārtībā;

6.5. Ja Iznomātājs nenodrošina Nomnieku ar Nomas objekta un Kustamās mantas lietošanu Līgumā noteiktajā termiņā, apmērā un kārtībā Līguma izpildes vietā, tad Nomniekam ir tiesības pieprasīt un Iznomātājam ir pienākums maksāt līgumsodu 0,1% (nulle komats vien procents) apmērā no Nomas maksas par katru kavēto dienu, bet ne vairāk kā 10% (desmit procenti) apmērā no mēneša Nomas maksas. Līgumsoda samaksa neatbrīvo Iznomātāju no pārējo ar šo Līgumu uzņemto vai no tā izrietošo saistību izpildi un zaudējumu segšanu

6.6. Ja Nomnieks savas vainas dēļ neveic samaksu par Nomas objekta un Kustamās mantas nomu, patērēto elektroenerģiju, silto/auksto ūdeni, apkuri (gāzi) un atkritumu izvešanu Līgumā un Iznomātāja izrakstīto rēķinu noteiktajā apmērā, termiņā un kārtībā, tad Iznomātājs ir tiesīgs pieprasīt un Nomniekam ir pienākums maksāt Iznomātājam līgumsodu par nokavējumu 0,1 % (nulle komats vien procents) apmērā no maksājamās summas par katru kavēto dienu, bet ne vairāk kā 10% (desmit procenti) apmērā no mēneša Nomas maksas. Aprēķinot līgumsodu, Iznomātājs to norāda Nomniekam nākamajā izrakstītajā rēķinā. Līgumsoda samaksa neatbrīvo Nomnieku no pārējo ar šo Līgumu uzņemto vai no tā izrietošo saistību izpildi un zaudējumu segšanu.

6.7. Ja Nomnieks pēc Līguma darbības termiņa beigām neatbrīvo Nomas objektu un nenodod Kustamo mantu ar nodošanas – pieņemšanas aktiem Iznomātājam, tad par katru kavēto dienu Nomnieks maksā Iznomātājam līgumsodu 0,1% (nulle komats vien procents) apmērā par katru kavēto dienu. Šāds attiecību turpinājums nav uzskatāms par Līguma termiņa pagarinājumu.

6.8. Puses garantē, ka Līgumu paraksta to likumiskie pārstāvji vai pilnvarotās personas. Pretējā gadījumā visu atbildību par Līguma saistību izpildi uzņemas attiecīgi Nomnieks un/ vai Iznomātājs.

6.9. Gadījumā, ja Nomnieks pienācīgi nepilda jebkuru no Līgumā uzņemtajām saistībām, izņemot maksājumu kavējumu, un pēc Iznomātāja rakstiska brīdinājuma turpina nepildīt savas ar Līgumu uzliktās saistības vai nenovērš pārkāpuma sekas, Nomnieks maksā Iznomātājam līgumsodu 1 (viena) mēneša Nomas maksas apmērā par katru šādu gadījumu. Ar šī punkta piemērošanu Iznomātājs neatsakās no citām Līgumā vai normatīvajos aktos paredzētajām prasījuma tiesībām pret Nomnieku.

**7.Līguma grozīšana, papildināšana un izbeigšana**

7.1. Līgumu var papildināt, grozīt vai izbeigt, Pusēm savstarpēji vienojoties. Jebkuri mutvārdos izteiktie Līguma grozījumi un papildinājumi netiks uzskatīti par Līguma nosacījumiem, un visas izmaiņas un papildinājumi attiecība uz Līgumu stāsies spēkā tikai pēc to noformēšanas rakstveida un Pušu parakstīšanas.

7.2. Iznomātājam ir tiesības, rakstiski informējot Nomnieku Līgumā noteiktajā termiņā, kas nav īsāks par divām nedēļām un garāks par diviem mēnešiem, vienpusēji atkāpties no Līguma neatlīdzinot Nomniekam zaudējumus, kas saistīti ar Līguma pirmstermiņa izbeigšanu, kā arī Nomnieka veiktos izdevumus Nomas objektā, ja:

7.2.1. Nomnieka darbības dēļ tiek bojāts nomas objekts;

7.2.2. Nomniekam ir bijuši vismaz trīs maksājuma kavējumi, kas kopā pārsniedz divu maksājumu periodu, ja Līgumā noteikts viena mēneša nomas maksas aprēķina periods, un maksu par patērēto elektroenerģiju, silto/auksto ūdeni, apkuri (gāzi) un atkritumu izvešanu pilnā apmērā;

7.2.3. Nomas objekts bez Iznomātāja piekrišanas tiek nodots apakšnomā;

7.2.4. no Nomnieka puses Līguma neizpildīšana ir ļaunprātīga un dod Iznomātājam pamatu uzskatīt, ka tas nevar paļauties uz Līguma saistību izpildīšanu nākotnē;

7.2.5. Nomnieks 10 (desmit) darba dienu laikā pēc Iznomātāja rakstiska brīdinājuma saņemšanas turpina pārkāpt Līguma noteikumus;

7.2.6. bojā Nomas objektu, veic patvaļīgu Nomas objekta uzlabošanu, pārplānošanu vai pārbūvi, vai kā citādi pasliktina Nomas objekta stāvokli;

7.2.7. darbojas pretrunā ar normatīvajiem aktiem;

7.2.8. ja Nomnieks neatjauno Drošības naudu pilnā apmērā Līgumā noteiktā termiņā;

7.2.9. ar tiesas spriedumu pasludināts maksātnespējas process vai apturēta Nomnieka saimnieciskā darbība.

7.3. Iznomātājam ir tiesības, rakstiski informējot Nomnieku trīs mēnešus iepriekš, vienpusēji izbeigt Līgumu bez jebkādu sankciju piemērošanas, neatlīdzinot Nomniekam zaudējumus, kas saistīti ar Līguma pirmstermiņa izbeigšanu, ja Nomas objekts nepieciešams sabiedrības vajadzībām vai normatīvajos aktos noteikto publisko funkciju veikšanai.

7.4. Nomniekam ir tiesības vienpusēji atkāpties no Līguma, ja Nomnieks nepiekrīt Līguma 3.7.punktā noteiktajā kārtībā pārskatītajam Nomas maksas un papildu (komunālo pakalpojumu) maksājumu apmēram, par to rakstiski paziņojot Iznomātājam vienu mēnesi iepriekš. Līdz Līguma izbeigšanai Nomnieks maksā Nomas maksu un papildu (komunālos pakalpojumu) maksājumus atbilstoši Iznomātāja pārskatītajam Nomas maksas apmēram.

**8.Strīdu risināšanas kārtība**

8.1. Jebkuras domstarpības, nesaskaņas vai strīdus, kas Pušu starpā var rasties Līguma izpildes laikā, Puses centīsies atrisināt savstarpējo sarunu ceļā. Ja vienošanās netiks panākta 30 (trīsdesmit) dienu laikā, tad strīdi tiks risināti Latvijas Republikas tiesā saskaņā ar Latvijas Republikas normatīvajiem aktiem un Līguma noteikumiem.

8.2. Visas pretenzijas, kas Pusēm rodas vienai pret otru, ir noformējams rakstveidā. Pretenzijas uzskatāmas par iesniegtām, ja tās nosūtītas otrai Pusei ar ierakstītu vēstuli, kurjerpastu vai nodotas pret parakstu otras Puses pārstāvim.

**9.Nepārvaramā vara un ārkārtējā rakstura apstākļi**

* 1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas un/vai ārkārtēja rakstura apstākļu rezultātā, kuru darbība sākusies pēc Līguma noslēgšanas un, kurus Puses nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbības, blokādes, valsts un pašvaldības institūciju rīcība un to izdotie normatīvie akti, kas būtiski ierobežo un aizskar Pušu tiesības un ietekmē uzņemtās saistības, kā arī jebkuri citi apstākļi, kas nav pakļauti saprātīgai kontrolei.
  2. Puse, kas atsaucas uz nepārvaramas varas un/vai ārkārtēja rakstura apstākļu darbību, nekavējoties par šādiem apstākļiem rakstveidā ziņo otrai Pusei. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde.
  3. Ja nepārvaramas varas apstākļu dēļ Ēka vai Nomas objekts tiek pilnīgi iznīcinātas, katrai Pusei ir tiesības vienpusēji izbeigt Līgumu, 15 (piecpadsmit) dienas iepriekš par to rakstiski informējot otru Pusi un neatlīdzinot otrai Pusei nekādus zaudējumus, kas saistīti ar Līguma pirmstermiņa izbeigšanu. Ja bojājumi pārsniedz 30 (trīsdesmit) procentus no Ēkas vai Nomas objekta vērtības, Puses vienojas par turpmākajām līgumattiecībām, ņemot vērā bojājumu ietekmi un to novēršanas iespējas uz Nomas objekta turpmāko izmantošanu. Ja bojājumi mazāki par 30 (trīsdesmit) procentiem no Ēkas vai Nomas objekta vērtības, Līgums paliek spēkā un Iznomātājam jānovērš Nomas objekta bojājumi.

**10. Konfidencialitāte un datu aizsardzība.**

10.1. Iznomātājam ir tiesības:

10.1.1. Līguma izpildes nodrošināšanas nolūkā veikt Nomnieka personas datu apstrādi (tajā skaitā reģistrāciju, izmantošanu, aplūkošanu, glabāšanu, dzēšanu);

10.1.2. ar Līgumā minēto Nomnieka saistību nepildīšanu saistīta Nomnieka parāda (tajā skaitā līgumsoda un nokavējuma procentu) piedziņas nolūkā:

10.1.3. normatīvajos aktos noteiktajā kārtībā nodot parāda piedziņas tiesības, tajā skaitā ar parādu saistītus Nomnieka personas datus, licencētam parādu piedziņas uzņēmumam vai iesniegt tiesā prasību par parāda un visu tiesāšanās izdevumu piedziņu;

10.1.4. normatīvajos aktos noteiktā kārtībā sniegt un ievietot informāciju par Nomnieka parādu un Nomnieku, tajā skaitā Nomnieka personas datus, normatīvajos aktos noteiktajā kārtībā reģistrētās parādnieku un kredītvēstures datu bāzēs, kredītinformācijas birojiem.

10.2. Iznomātājs apņemas saistībā ar Līguma izpildi nodrošināt tā rīcībā esošo Nomnieka personas datu apstrādi, ievērojot normatīvo aktu prasības.

**11.Citi noteikumi**

11.1. Šis Līgums ir saistošs Iznomātājam un Nomniekam, kā arī visām trešajām personām, kas pārņem viņu tiesības un pienākumus.

11.2. Puses apņemas neizpaust trešajām personām konfidenciālu informāciju (komercnoslēpumu, u.c.), ko abas Puses ieguvušas Līguma izpildes laikā.

11.3. Katrai Pusei nekavējoties, bet ne vēlāk kā 3 (trīs) darba dienu laikā ir jāziņo otrai Pusei par savas pilnvarotās personas, juridiskās adreses vai norēķinu rekvizītu maiņu.

11.4. Iznomātājs Līguma saistību izpildes jautājumu risināšanai norīko pilnvaroto personu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kura kompetencē ietilpst sekot Līguma izpildes gaitai un kontrolēt Līguma izpildi, sniegt Nomniekam norādījumus par Līguma saistību izpildi, sniegt Nomniekam nepieciešamo informāciju Līguma izpildei, sagatavot pretenzijas par Līguma saistību neizpildi un nosūtīt to Nomniekam, katru mēnesi nolasīt skaitītāju rādītāju rādījumus.

11.5. Nomnieks Līguma saistību izpildes jautājumu risināšanai norīko pilnvaroto personu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kura kompetencē ietilpst sekot Līguma izpildes gaitai, sniegt Iznomātājam norādījumus par Līguma saistību izpildi, sniegt Iznomātājam nepieciešamo informāciju Līguma izpildei, sagatavot pretenzijas par Līguma saistību neizpildi un nosūtīt to Iznomātājam.

11.6. Jebkādi mutvārdos izteikti Līguma papildinājumi netiks uzskatīti par Līguma noteikumiem un visai sarakstei, saskaņojumiem, dokumentācijai un citai informācijai, ar kuru apmainās Puses, ir jābūt latviešu valodā, noformētai rakstiski un jābūt iesniegtai otrai Pusei personiski pret parakstu, elektroniskā dokumenta veidā atbilstoši normatīvajiem aktiem ar elektronisko parakstu, nosūtītai ierakstītā vēstulē vai ar kurjerpastu uz Līgumā norādīto adresi vai attiecīgās Puses juridisko adresi.

11.7. Gadījumi, kas nav atrunāti Līgumā, Puses rīkojas saskaņā ar Latvijas Republikas normatīvajiem aktiem.

11.8. Līgums ir sastādīts latviešu valodā uz pamatteksta \_\_\_\_ (\_\_\_\_\_\_\_\_\_\_\_\_) lapām 2 (divos) autentiskos eksemplāros ar 5 (pieciem) Līguma pielikumiem. Visi Līguma pielikumi ir neatņemamas šī Līguma sastāvdaļas. Viens Līguma eksemplārs glabājas pie Iznomātāja, bet otrs pie Nomnieka. Abiem Līguma eksemplāriem ir vienāds juridisks spēks.

11.9. Parakstot šo Līgumu Puses apliecina, ka ir iepazinušās ar šī Līguma nosacījumiem, tie Pusēm ir saprotami un Puses apņemas tos ievērot un izpildīt.

11.10. Šī Līguma neatņemamas sastāvdaļas ir:

* + 1. 1.pielikums – Nomas objekta nodošanas – pieņemšanas akts;

*Līgumu papildina ar 2.un 5.pielikumu, ja nomā nodod Nomas objektu un Kustamo mantu*

* + 1. 2.pielikums – Kustamas mantas nodošanas – pieņemšanas akts Dubultu prospektā 71, Jūrmalā;
    2. 3.pielikums – Būves tehniskās inventarizācijas lietas fragmenta (telpas Nr.\_\_\_\_\_\_\_\_\_\_, telpas Nr.\_\_\_\_\_\_\_\_\_\_, telpas Nr.\_\_\_\_\_\_\_, telpas Nr.\_\_\_\_\_\_\_\_\_ plāna) kopija uz 1 lapas.
    3. 4.pielikums - Nomas objekta nodošanas – pieņemšanas akta forma;
    4. 5.pielikums - Kustamas mantas nodošanas – pieņemšanas akta forma;

**12. Pušu rekvizīti un paraksti:**

*Iznomātājs: Nomnieks:*

Sociālās integrācijas valsts aģentūra <Nosaukums>

Dubultu prospekts 71, Jūrmala, LV-2015 <Juridiskā adrese>

Nodokļu maksātāja kods: 90001790030 Reģistrācijas Nr.:

Bankas rekvizīti: Bankas rekvizīti:

Bankas kods: Bankas kods:

Konts: Konts:

Tālrunis: 67769890 Tālrunis:

Fakss: 67769495 e-pasts:

e-pasts: siva@siva.gov.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

<vārds, uzvārds, amats> <vārds, uzvārds, amats>

201\_\_.gada \_\_\_.\_\_\_\_\_\_\_\_\_\_\_\_\_\_\_\_\_ Z.V. 201\_\_.gada \_\_\_.\_\_\_\_\_\_\_\_\_\_\_\_\_\_\_\_\_ Z.V.